Laurent Zeimet

De Laurent Zeimet, gebuer den 12. Oktober 1974, ass e lëtzebuergesche Jurist, Journalist a Politiker (CSV).

 Liewen a Karriär 
Hien ass an enger Beetebuerger Bäckerfamill opgewuess an huet säi Secondairesstudium am Lycée Robert-Schuman an am Kolléisch an der Stad gemaach. Duerno huet hien Droit zu Paräis an zu Köln studéiert. Vun 2004 bis 2012 war hie Redakter fir Innepolitik beim Luxemburger Wort.Forum N° 249, S. 49

Hier war vum 14. November 2011 bis de 6. Februar 2026 Buergermeeschter vun der Gemeng BeetebuergDatum vun der Vereedegung op http://www.gouvernement.lu a vu Mäerz 2012"CSV: Laurent Zeimet neie Generalsekretär." RTL.lu - 10.03.2012, 08:44 | Fir d'lescht aktualiséiert: 10.03.2012, 19:20. bis Januar 2019 Generalsekretär vun der CSV.

De 4. November 2014 ass hien, als Folleg vu senger Kandidatur bei de Chamberwale vum 20. Oktober 2013, op d'Plaz vum Jean-Claude Juncker, dee President vun der Europäescher Kommissioun gouf, als Deputéierten an d'Chamber nogerëtscht"Juncker geht, Wiseler bleibt." Luxemburger Wort, 1.10.2014, S.2.. Bei de Chamberwale vum 14. Oktober 2018 huet hie säi Sëtz verluer, ma gouf bei deene vum 8. Oktober 2023 nees an d'Chamber gewielt.

Hie war Member am Comité vum Syvicol an huet säin Mandat am Abrëll 2022 opginn, wéi hie Member vum Staatsrot gouf. Dëst Mandat huet hien de 24. Oktober 2023 nees ofginn, fir Deputéierten ze ginn.

Nodeems den CSV-Fraktiounschef Marc Spautz Enn 2025 Minister gouf, huet de Laurent Zeimet deem seng Roll an der Chamber iwwerholl. Kuerz dono huet hien och ugekënnegt, säi Buergermeeschteschmandat zu Beetebuerg opzeginn"Laurent Zeimet hält als Buergermeeschter op." rtl.lu, 06.01.2026., a gouf de 6. Februar 2026 vum Jean-Marie Jans an där Fonctioun ofgeléist.

De Laurent Zeimet ass bestuet a Papp vun dräi Kanner.

 Gielercher 


Literatur
Thomas, Bernard 2024. « Conforme. Uniforme. Chloroforme ». Le député-maire Laurent Zeimet (CSV) est tiraillé entre ses obligations de «soldat de parti» et la tentation d'assumer un rôle de franc-tireur. Portrait du président de la commission spéciale « Caritas ». Land vum 8. November 2024, S. 7.

 Um Spaweck 

Kategorie:Gebuer 1974
Kategorie:Politiker (Lëtzebuerg)
Kategorie:Lëtzebuergesch Buergermeeschteren
Kategorie:Lëtzebuergesch Journalisten
Kategorie:Lëtzebuergesch Juristen
Kategorie:Lëtzebuergesch Deputéiert
Kategorie:Buergermeeschtere vu Beetebuerg
Kategorie:Membere vum Staatsrot zu Lëtzebuerg
Kategorie:Chevalier de l'Ordre de Mérite du Grand-Duché de Luxembourg